Näkövammaisten liitto ry Täydennetty 06/2020

PIKAOHJE PRS

PRS-äänitysohjelma Plextalk Recording Software, versio 2.05

# Uuden julkaisun luominen

* Avaa PRS-ohjelma.
* Valitse New
* Valitse äänitysmuodoksi PCM44.1 kHz Mono. Äänitystiedostojen muodoksi tulee wav. Jos joudut muokkaamaan julkaisua, äänen laatu ei huonone, toisin kuin mp3-tiedostoja muokatessa. Tee muunnos mp3-muotoon vasta lopuksi.
* Valitse kohde-kansio (esim. Projektit) ja anna kansiolle lehden nimi ja tallenna. Kansion nimeen vain kirjaimia, numeroita tai alaviiva. Ei välilyöntiä.
* Create the folder? vastaa tähän OK.
* Anna julkaisun pakolliset tiedot. Julkaisun nimi on tärkeä kirjoittaa oikein. Katso ohjeen lopusta. Vaihda kieleksi suomi.

# Äänittäminen

1. Paina näppäintä F8, koeäänitys (Test) käynnistyy. Puhenäytettä antaessasi palkkien olisi hyvä nousta suurin piirtein oranssille alueelle.
2. Paina toistamiseen F8, varsinainen äänitys alkaa. Näkymän alaosaan, fraasien alapuolelle tulee näkyviin sana REC.  
   (Jos tulee Pause, äänitysasetuksissa on muutettava kohdassa Timing of start recording valinnaksi Press of record key).
3. **HUOM!** Lue julkaisun otsikko siten että siihen tulee vain julkaisun nimi ja siitä tulee vain **yksi fraasi**, jonka on oltava ensimmäinen. Samalla se on myös **ensimmäinen jakso**. Esim. Hämeen Sanomat numero 1 2017.

Kuuntelulaite tulkitsee 1. fraasin koko **julkaisun nimeksi**, joten sen tulee olla lyhyt. Kuulija tietää heti mistä julkaisusta on kyse, jos cd-levyllä on useita julkaisuja. Älä aloita tervehdyksellä tai vastaavalla, vaan laita sellaiset vasta toiseen jaksoon. Alkuun EI saa jäädä tyhjää fraasia, muuten cd-levylle ei tule julkaisun nimeä lainkaan. Kuulija saattaa luulla, että cd-levy on tyhjä.

1. Välilyönti-näppäin keskeyttää äänityksen.
2. Siirry hiirellä tai näppäimistön nuolinäppäimillä **seuraavan jakson** numero 2 kohdalle. Paina kahdesti F8-näppäintä, jatkaaksesi äänitystä. Jatka jaksoja näin. (Julkaisussa pitää olla useita jaksoja, jotta sitä voi selata Daisy-soittimella tai mobiiisovelluksilla).
3. Painamalla F5-näppäintä voit kuunnella koko aineiston sijoittamalla kursorin ylimmän jakson kohdalle. Yksittäisen jakson tai fraasin voit kuunnella osoittamalla sitä hiirellä tai valitsemalla sen nuolinäppäimillä.
4. Jäsentele otsikot eri tasoille hiirellä keskiosan kuvakkeista Level up/down. Näppäimillä vaihdat tasoja kätevästi painamalla Shift + F11 (alemmalle tasolle) tai F11 (ylempi taso). Julkaisussa olisi hyvä olla vähintään 2 tasoa, jotta kuulija hyötyy soittimensa selailuominaisuuksista. Esim. pääotsikot tasolla 1 ja artikkelit tasolla 2.
5. Nimeä otsikot eli kirjoita Heading-sanan tilalle otsikko.
6. Paina jakson = Headingin kohdalla Enter ja maalaa Property-ikkunassa sana Heading. Kirjoita sen päälle sopiva otsikko, esim. artikkelin nimi/aihe. Älä käytä erikoismerkkejä kuten <, > ja &.

HUOM! Uudemmat lukusovellukset tietokoneille ja mobiililaitteille käyttävät Heading-tietoa, jotta kuulija voi selailla julkaisua ja valita haluamansa otsikon tai artikkelin. Nimeäminen helpottaa myös aineiston käsittelyä, kun äänität julkaisua.

# Äänityksen jälkeen viimeistely

* Tee Build book -toiminnolla julkaisulle Daisy-rakenne (lisää smillit ja muut tarvittavat tiedostot) joko hiirellä valikkorivin kautta Tool – Build book tai näppäimillä Ctrl + B.
* Tee Audio export –toiminnolla äänitiedostojen muunnos mp3-muotoon valikkorivillä Tool – Audio Export. Valitse pakkausmuodoksi ’mp3 64k Mono’. Toiminto ”siivoaa” samalla julkaisua.

# Julkaisun nimi eli Title

Kun annat julkaisun tiedot Book information –ikkunassa, pakollinen Title-tieto on tärkeä antaa oikeassa muodossa. Uudempien Daisy-soittimien syntetisaattori lukee julkaisun nimen Title-kentästä.

Nimen tulisi olla muotoa Julkaisun nimi numero/vuosi. Esim. Hämeen Sanomat 1/2017. Kauttaviivan jälkeen EI saa olla välilyöntiä, muuten uudemmat Daisy-soittimet ja mobiilisovellukset lukevat omalla puhesyntetisaattorilla nimen tuhannesosissa, toisin kuin cd-levyllä, jossa julkaisun nimi kuuluu lukijan äänellä.

Jos julkaisulla ei ole numeroa, laita nimen perään päivämäärä muotoa pp.kk.vvvv.

(Julkaisun tiedot annetaan uutta projektia avattaessa, mutta voit täydentää niitä myöhemminkin valikkorivin kautta Option – Book information tai painamalla Ctrl + I).